Tița 14 iulie 2022 
Vai de zootehnia noastră! Importăm cantități tot mai mari de lapte

Cantitatea de lapte de vacă colectată de unitățile procesatoare s-a diminuat cu 20.570 de tone (-4,3%), în primele cinci luni din 2022 față de perioada corespunzătoare din anul precedent, informează Institutul Național de Statistică.
Reduceri ale producției s-au înregistrat la următoarele produse lactate: smântână de consum cu 1.923 de tone (-6,8%), unt cu 308 tone (-6,6%), lapte de consum cu 1.659 de tone (-1,0%), lapte acidulat - iaurt, iaurt de băut, lapte bătut și alte produse lactate similare – cu 139 de tone (-0,1%). 
Cantitatea de lapte brut importată de către unitățile procesatoare a crescut, în primele cinci luni ale anului 2022, cu 9.574 de tone (+15,7%) comparativ cu perioada corespunzătoare din anul precedent.
(I.T.C.)